UBERA ARANZETA (EH Bildu, 2017-03-16):
Nork ez zuen hemen adosteko borondaterik? Gobernuak.
Gobernuak ez duelako inolako ekarpenik, zuzenketarik egin. Eta ekarpenik eta zuzenketarik ez denean egiten, ba agerian geratu da Gobernu honek ez daukala ez borondate politikorik, ez ekimenik eta ez gaitasunik.
Borondatea ez dagoenean beti bilatzen da haitzakiren bat eta, okerragoa dena, gainerako taldeen ekimenak manipulatzen eta tergibersatzen saiatzen dira Gobernuaren gaitasun falta, ekimen falta, utzikeria eta arduragabekeria estaltzeko. Eta pentsatzen dugu ez dela momentua horrela jokatzeko, arduraz jokatzeko momentua da, hezkuntzak horrela eskatzen duelako, gure gizarteak hala eskatzen duelako eta etorkizunak merezi duelako.
Hainbat modutara aurkeztu ditugu ekimen ezberdinak eta aurkezten jarraituko dugu, aurkezten jarraituko dugu egoerak hala eskatzen duelako, serioak garelako, arduratsuak garelako eta herritarrak eta hezkuntza komunitateak hala eskatzen digulako. Gu saiatuko gara, saiatuko gara gure ekarpentxoa mahai gainean jartzen eta adostasunetara iristen.
Baina adostasunetara iristen ez bakarrik alderdi politikoekin, hezkuntza komunitatearekin ere, zeren hemen beraiekin bereziki akordioak egin behar dira eta bereziki beraiei entzun behar zaie. Eta ez daukagu arazorik gaurko ekimena horrela, modu eta forma horretan ez baldin bazaizue gustatzen, puntuak banan-banan aurkezteko, badakizue nekaezinak garela, egingo dugula eta ez daukagu arazorik behar beste, behar den haina denbora, nahi duzuenean hitz egiteko, eztabaidatzeko eta egin behar dena egiteko.
Gero, esan zaigu ere ez dela baliabide arazoa eta sentitzen dut, baina bai da baliabide arazoa, hori da azkenean ez dugula errealitaterik ikusten, badirudi ez dugula daukagun errealitatea ikusi nahi.
Begira, gustatu edo ez gustatu, oraindik ere tematzen gara esaten oasi baten biziko bagina bezala, ez, gure hezkuntza sistema ondo dagoela, baliabideak dituela eta ez dakit non baino, ez dakit zenbat gehiago inbertitzen dugula. Baina zoritxarrez, zoritxarrez ez da horrela eta datuak horrela erakusten dute, berdin da zein dokumentu aspertzen den, PISAren dokumentu aztertu, ISEI-IVEIrena aztertu, berdin da norena aztertu, argi agertzen da zenbakiak zentzuk diren. Eta Espainian EAEko inbertsio mailatik behera dago, behera dago, Barne Produktuaren % 4ra ez gara irizten, gustatu edo ez, ez gara iristen, sentitzen dut, sentitzen dut, bukatu da euskal oasia, egunen baten egon izan baldin bada, hori oso ondo egiten duzue eta.
Saldu gauza bat ez den, irudikatu, irudikatu, orain, momentu honetan hezkuntzak egiten ari zaretena planekin, zerbait egiten ariko bazinete bezala, ezer egiten ez duzuenean.
Eta hemen baliabideetan, inbertsio publikoan hezkuntza pisua galtzen joan da eta hemen, murrizketak iraunkorrak eta etengabeak izan dira azken urteotan, eta guraizeak izugarrizko ausardiaz eta ardura gabekeriaz sartu dira, bai, ikustea besterik ez, behar bereziak dituzten ikasleentzat dauden heziketa bereziko irakasleekin zer gertatu den, ikusten besterik ez ordezkapenekin zer gertatu den, ikustea besterik ez behin-behinekotasunean zer gertatu den.
Eta gaurkoan, gaurkoan, horren aurrea saiatua gara hiru oinarri funtsezko jartzen, gure ustez egoera horri buelta ematen hasteko, ba, hiru gako klabe behintzat badaudelako, bata, aukera berdintasunean oinarritutako programak, beste bat, diagnostikoa ikastetxez ikastetxe, eta bestea, bizkar hezurra, hezkuntzaren bizkar hezurra, sistema publikoan dagoen bizkar hezurra, dela plantila, pertsonala, irakaslegoa, eta saiatu gara, klabe horiek mahai gainean jartzen.
Akordioaz hitz egiten zaigun, eta noski, guk ere pentsatzen dugu, hezkuntzak akordioa behar duela, epe luzera begirako akordioa behar duela, estabilitate bat behar duela, 2017an aukera bat behar duela eta 2017an aukera bat ireki beharko geniokeela, ate bat ireki beharko geniokeela hezkuntzari.
Baino horrek eskatzen duen entzutea, entzutea. Horrek eskatzen du elkarrizketa, elkarrizketa, eta ikusten dugu momentu honetan ez dago, Gobernu honek hezkuntza sail honek ez du entzuten, ez dago elkarrizketarik. Atzo kolore guztietako irakasleen ordezkariek hori esan ziguten, ez dago inolako aitortzarik hezkuntza komunitateari.
Ez dago errespeturik eta, hala ere, batzuekiko oraindik ere egoera txarragoa da, hemen badirudi mailaketak daudela eragileen artean. Eta iruditzen zaigu eragile guzti guztiek, guzti guztiek, baita irakasleen ordezkariak ere, eta baita irakasleen gehiengoa ordezkatzen duten irakasle horiek ere errespetua merezi dutela eta, gutxienez, entzutea, konpartitu edo ez konpartitu, eta gero erdibideak bilatu behar digula, ez zuena, ez gurea, ez sailena, erdibideak, batez ere herritarrak erdigunean eta helburu izango dituena.
Eta hori da gure lana...